
Naslov: Radi bi izkoristili zasute deponije

Napoved za voditelja:

V Sloveniji še premalo izkoriščamo moč sonca. Tega se zavedajo tudi v Ključavničarstvu Rudolfa Deržiča iz Velikega Obreža. Zato so prišli na idejo, da bi za pridobivanje elektrike uporabili zaprte deponije komunalnih odpadkov. Tako so razvili tudi poseben plavajoč podstavek in dvoosni sledilnik soncu, ki naj bi pripomogla skupaj s fotonapetostnimi moduli k še boljšemu izkoriščanju sončne energije na teh doslej neizkoriščenih in degradiranih površinah, ki jih v Sloveniji ni malo.

T- Z Velikega Obreža GORAN ROVAN /

X- Snemalec in montažer Jože Grajžl /

V Ključavničarstvu Deržič so razvili poseben plavajoč podstavek primeren za terene, ki se ugrezajo, za njegovo postavitev pa niso potrebni zahtevni posegi v zemljišča. Razvili so tudi dvoosni sledilnik sonca.

T- MIRO DERŽIČ /
X- Ključavničarsvo Deržič /

»Je primeren za postavljanje na neutrjena zemljišča, ker ne presega 0,5 kg na kvadratni centimeter, ma pa pol svoje lastnosti, da on sledi soncu v dveh oseh. Torej, da se iz skrajno vzhoda obrača proti zahodu in tudi po višini, sever-jug sledi soncu.«

Deržičevi so prepričani, da bi lahko s svojimi rešitvami omogočili pridobivanje elektrike s pomočjo sonca na številnih opuščenih komunalnih deponijah po Sloveniji.

T- RUDOLF DERŽIČ /
X- Ključavničarsvo Deržič /
»Na teh dobovskih deponijah, to so praktično občinske deponije, če bi v celoti pokril te, bi bilo to 3,5 MW. Letno nekje okrog 1500 do 1700 gospodinjstev. Po celi Sloveniji nekje imamo v evidenci, da je okrog 400 ha teh deponij, to se pravi, da bi na teh 400 hektarih postavili 36 tisoč sledilnikov, da je to kapaciteta nekje približno verige savskih elektrarn.«

Seveda je ta ideja za pozdravit. Zagotovo pa bo potrebno za njeno uresničitev narediti še kaj drugega. Marsikaj bo morala postoriti tudi država, ki je doslej gradnjo sončnih elektrarn vzpodbujala, zdaj pa jo vse bolj otežuje.

